
ЗАПИСНИК
о раду 95. седнице Oпштинског већа општине Топола, одржане дана 26.08.2026. године (среда), са почетком у 1200  часова, сазване телефонским путем.
Присуство на седници су потврдили:

· Јелена Јовановић, заменик председника Општинског већа,
· Чланови Општинског већа: Саша Обрадовић, Радослав Станковић и Данијела Дамњановић,
· Ђорђе Глигоријевић, секретар Скупштине општине,
· Јасна Миљковић, руководилац Одељења за буџет, финансије, привреду и друштвене делатности.
Седницом председава Јелена Јовановић, заменик председника Општинског већа.

Записник води Љиљана Милетић, радник Општинске управе општине Топола.

Председавајућа је поздравила све присутне, констатовала да постоји кворум за рад и одлучивање, отворила 95. седницу Општинског већа и предложила дневни ред. 

Једногласно је усвојен

Д Н Е В Н И    Р Е Д
1. Разматрање захтева Одељења за буџет, финансије, привреду и друштвене делатности, Општинске управе општине Топола за недостајућа средства,
2. Разно.

Прва тачка дневног реда- Разматрање захтева Одељења за буџет, финансије, привреду и друштвене делатности, Општинске управе општине Топола за недостајућа средства 
Јасна Миљковић: неопходно је да се донесе Решење о употреби средстава текуће буџетске резерве, односно стварања билансног простора у оквиру Одлуке о буџету општине Топола за 2026. годину за измирење обавеза по Е-фактурама за услугу превоза путника на подручју општине Топола ка извршиоцу услуге „Јањушевић“ ДОО Прибој. Рок за измирење обавезе је данас, 26.08.2026. године по ЦРФ. Уколико се обавеза не измири обуставиће нам се пражњење једног од највећих прихода за буџет општине Топола, а то је порез на зараде. Решењем смо обухватили и стварање билансног простора на име трошкова платног промета – провизије, као и трошкове принудне наплате по решењу о извршењу на име накнаде штете – уједи паса.
Пошто дискусије није било, једногласно је донето Решење о употреби средстава текуће буџетске резерве, као што је предложено.

Друга тачка дневног реда- Разно
Пошто је исцрпљен дневни ред, седница је закључена у 1210 часова.
Записничар


  ПРЕДСЕДНИК 

 Љиљана Милетић

